**Cliftonville Football Club** er en fotballklubb i Belfast i Nord-Irland. Klubben ble stiftet i 1879 og er Irlands eldste fotballklubb. Klubbens hjemmebane er Solitude. Cliftonville spiller i IFA Premiership (tidligere Irish Premier League) (nivå 1). Klubben har blitt seriemestre 3 ganger og cupmestre 8 ganger.

*\* Legg merke til at Irland i 1921 ble delt mellom republikken Irland og Nord-Irland. Flere instanser som før delingen gjaldt for hele Irland, gjaldt etter delingen kun for Nord-Irland, selv om navnet på instansene ikke ble endret.*

Historie
--------

Cliftonville FC ble stiftet 20. september 1879, inspirert av at den skotske klubben Queen's Park hadde spilt en oppvisningskamp i Irland. Initiativet til å stifte klubben kom fra forretningsmannen John McAlery. Han var også blant stifterne av det irske (senere nordirske) fotballforbundet, Irish Football Association, året etter.

Den første irske cupfinalen ble spilt på Cliftonvilles daværende bane 9. april 1881. Cliftonville tapte finalen 0-1 mot Moyola Park. I 1890 innviet Cliftonville banen Solitude, og samme år var de en av åtte klubber som stiftet den irske fotballigaen, Irish Football League.

Cliftonville ble cupmestre for første gang i 1883, da de slo Ulster 5-0 i finalen. I 1906 ble de ligamestre for første gang, da de delte mesterskapet med Distillery. Cliftonville ble ligamestre for andre gang i 1910.

Cliftonville var helamatører fram til begynnelsen på 1970-tallet, og klubben hadde liten suksess i mange år. I 1979 tok klubben endelig sitt 8. cupmesterskap, da de slo Portadown 3-2 i finalen. Etter dette gjorde de det også noe bedre i serien. I 1998 vant Cliftonville endelig sitt tredje ligamesterskap, 88 år etter det forrige.

I 1999 spilte Cliftonville seg fram til cupfinalen igjen. Men cupfinalen ble avlyst og Cliftonville diskvalifisert fordi de hadde brukt en spiller som ikke var spilleberettiget i semifinalen mot Linfield. Portadown ble dermed cupmestre på walk-over.

I årene etter har Cliftonville igjen vært nærmere nedrykk enn mesterskap. Men våren 2007 ble de nummer 3, den høyeste plasseringen siden de vant ligaen i 1998.

Kubbens sterkeste rival er Crusaders, og kampene mellom disse to lagene blir kalt North Belfast derby. Særlig var denne ribvaliseringen sterk under konflikten i Nord-Irland 1968–1997, da Cliftonville framsto som et hovedsakelig lag for nasjonalistene, mens Crusaders var et lag for unionistene.

Mesterskap
----------

* Ligamesterskap: 1906 (delt med Distillery), 1910 og 1998
* Cupmesterskap: 1883, 1888, 1897, 1900, 1901, 1907, 1909 og 1979
* Ligacupmesterskap: 2004

Sesonger
--------

| Sesong | Nivå | Liga | Plass | Eksterne lenker | Notering |
| --- | --- | --- | --- | --- | --- |
| **2007/08** | **1.** | **Irish Premier League** | **3.** |  |
|  |  |  |
| **2008/09** | **1.** | **NIFL Premiership** | **6.** |  |
| **2009/10** | **1.** | **NIFL Premiership** | **2.** |  |
| **2010/11** | **1.** | **NIFL Premiership** | **4.** |  |
| **2011/12** | **1.** | **NIFL Premiership** | **3.** |  |
| **2012/13** | **1.** | **NIFL Premiership** | **1.** |  |
| **2013/14** | **1.** | **NIFL Premiership** | **1.** |  |
| **2014/15** | **1.** | **NIFL Premiership** | **5.** |  |
| **2015/16** | **1.** | **NIFL Premiership** | **4.** |  |
| **2016/17** | **1.** | **NIFL Premiership** | **5.** |  |
| **2017/18** | **1.** | **NIFL Premiership** | **5.** |  |
| **2018/19** | **1.** | **NIFL Premiership** | **5.** |  |
| **2019/20** | **1.** | **NIFL Premiership** | **4.** |  |
| **2020/21** | **1.** | **NIFL Premiership** | **5.** |  |
| **2021/22** | **1.** | **NIFL Premiership** | **2.** |  |
| **2022/23** | **1.** | **NIFL Premiership** | **4.** |  |
|

Referanser
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑  2019/20 SOCCERWAY
14. ↑
15. ↑
16. ↑
17. ↑

Eksterne lenker
---------------

* (en) Offisielt nettsted Rediger på Wikidata

* (en) Cliftonville F.C. – kategori av bilder, video eller lyd på Commons Rediger på Wikidata
* Nordirsk Fotballklubbprosjekt (Arkiv)
* The Reds Gazette (fan-side)

| * v
* d
* r
NIFL Premiership 2022–2023 |
| --- |
|  | Ballymena United **·** Carrick Rangers **·** Cliftonville **·** Coleraine **·** Crusaders **·** Dungannon Swifts **·** Glenavon **·** Glentoran **·** Larne **·** Linfield **·** Newry City **·** Portadown | Nord-Irlands flagg |